Korrupsie kos SA R700 miljard oor twee dekades | Maroela Media
Claudelle von Eck, die instituut se uitvoerende hoof, het dié inligting tydens die bekendstelling van die Teen-intimidasie en Etiese Praktyke Forum (AEPF) in Johannesburg bekend gemaak.
Von Eck, die forum se voorsitter, het gesê mense wat korrupsie wil aanmeld word dikwels gemuilband. “Lede word geïntimideer wanneer hulle probeer om die kwessie van korrupsie in ŉ organisasie aan die klok te hang,” het sy gesê.
Volgens Von Eck gaan die forum hom daarop toespits om sy lede oor korrupsie op te voed, hulle aanraai hoe om korrupsie openbaar te maak, en opvoed oor wat om te doen wanneer fluitjieblasers geïntimideer word.
Die forum is bedoel om ŉ professionele kollektiewe stem te wees wat uitsprake maak oor die toestand van die regering in die land.
“Ons kan nie net stilbly nie. As professionele mense moet ons in staat wees om te kan sê wat die stand van sake is. Ons het nodig om dit te doen om dinge reg te stel,” het sy gesê.
Die forum bestaan uit ŉ uitvoerende komitee, agentskappe wat aksie kan neem, belanghebbende organisasies, en ŉ evalueringspaneel.
“Hang korrupsie aan die groot klok”. Dit hoor ons nou al jare! Voeg die daad by die woord en kry ons geld terug sodat ons ons land kan herbou met ‘n nuwe bestuur, want JZ en sy kaders het dit verwoes!
Stem saam ladybug net hartseer dat ander partye vir wie ons stem so stil is oor alles.
Korrupsie is ‘n reuse uitdaging vir ons land. Dit is tot almal se nadeel.
Is jy deel van die probleem of deel van die oplossing?
As jy wil standpunt inneem vir waardes, etiek en ‘n skoon lewe is jy baie welkom om by ons veldtog, Onbeskaamd Eties / Unashamedly Ethical aan te sluit.
Hul maak die pap en vleis potte lekker leeg. Oorvreet hulself trommel dik. More is daar niks meer oor nie. So is die wil van afrika, kyk maar noord van die grense hoe voortvarend ander Afrika lande is…kan maar net bid vir die land maar ek is bevrees die trein het klaar die stasie verlaat..en is op dieselfde dwaal spoor as hul daar bo..
Gee vir ons hierdie inligting in leketaal asb. Sê hoeveel skole opgegradeer kon word, hoeveel Polisie aangestel kon word, hoeveel Gauteng paaie opgegradeer kon word, hoeveel instandhouding aan die kragstasies gedoen kon word, hoeveel toerusting vir hospitale gekoop kon word. Julle weet, syfers wat ons kan verstaan.